**ORDIN nr. .........................**

**privind aprobarea detalierii pe judeţe și pentru municipiul București a numărului total de paturi din unităţile sanitare publice şi private pentru care casele de asigurări de sănătate pot încheia contracte de furnizare de servicii medicale spitaliceşti,**

**în regim de spitalizare continuă, pentru anul 2025**

Văzând,

- Referatul nr. ...................... al Direcţiei Managementul Resurselor Umane și Structuri Sanitare,

- prevederile Hotărârii Guvernului nr.401/2023 privind aprobarea Planului naţional de paturi pentru perioada 2023 - 2025

În temeiul prevederilor art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare,

**ministrul sănătăţii emite următorul**

**ORDIN**

ART. 1. (1) Detalierea pe judeţe și pentru municipiul București a numărului total de paturi, din unităţile sanitare publice şi private pentru care casele de asigurări de sănătate pot încheia contracte de furnizare de servicii medicale spitaliceşti în regim de spitalizare continuă, este prevăzută în anexa care face parte integrantă din prezentul ordin.

(2) Numărul de paturi prevăzut la alin. (1) se referă la numărul de paturi pentru care se asigură finanţarea din fonduri publice, fără a îngrădi posibilitatea funcţionării structurilor spitaliceşti cu un număr mai mare de paturi, finanţate din alte surse.

ART. 2. În numărul de paturi pe judeţe și pentru municipiul București se includ paturile din unităţile sanitare publice cu paturi din reţeaua Ministerului Sănătăţii, cele din unităţile sanitare cu paturi aflate în subordinea ministerelor şi instituţiilor cu reţea sanitară proprie, astfel cum sunt prevăzute la art. 4 alin.(2) din Legea nr.95/2006 privind reforma în domeniul sănătății, republicată, cu modificările și completările ulterioare, precum şi paturile din unităţile sanitare private, care oferă servicii medicale de spitalizare continuă.

(2) În numărul de paturi prevăzut la alin.(1) se includ şi paturile din sanatorii şi preventorii.

(3) Numărul de paturi prevăzut la alin.(1) nu include numărul de paturi aprobate pentru pacienţii care se află în executarea unei măsuri educative ori de siguranţă privative de libertate, numărul de paturi din penitenciarele spital, precum şi numărul de paturi pentru îngrijiri paliative.

ART. 3. Casele de asigurări de sănătate judeţene şi a municipiului Bucureşti împreună cu Casa Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti, vor stabili numărul de paturi pentru care se asigură finanţarea din fonduri publice, cu încadrarea în numărul de paturi aprobat la nivelul judeţelor și pentru municipiul Bucureşti.

ART. 4. Prezentul ordin se publică în Monitorul Oficial al României, Partea I.

**MINISTRUL SĂNĂTĂȚII,**

**PROF. UNIV. DR. ALEXANDRU RAFILA**

**Titlul proiectului:**

**Ordin privind aprobarea detalierii pe judeţe și pentru municipiul București a numărului total de paturi din unităţile sanitare publice şi private pentru care casele de asigurări de sănătate pot încheia contracte de furnizare de servicii medicale spitaliceşti,**

**în regim de spitalizare continuă, pentru anul 2025**

|  |  |  |  |
| --- | --- | --- | --- |
| STRUCTURA | DATA SOLICITĂRII AVIZULUI | DATA OBȚINERII AVIZULUI | SEMNĂTURA ȘEFULUI STRUCTURII AVIZATOARE |
| **STRUCTURA INIȚIATOARE** | | | |
| Direcţia Managementul Resurselor Umane și Structuri Sanitare  Director  Alina Gabriela Carabulea |  |  |  |
|  |  |  |
| **STRUCTURI AVIZATOARE** | | |  |
| Direcția Generală Asistență Medicală și Programe de Sănătate  Director general  dr. Mihaela Bardoș  Director general adjunct  dr. Costin Iliuță |  |  |  |
| Direcția Generală Juridică  Director general  Ionuț Sebastian Iavor  Serviciul Avizare Acte Normative  Șef serviciu,  Dana Constanța Eftimie |  |  |  |

Anexa la Ordinul ministrului sănătății nr. ...................................

DETALIEREA PE JUDEŢE ȘI PENTRU MUNICIPIUL BUCUREȘTI

a numărului total de paturi din unităţile sanitare publice şi private pentru care casele de asigurări de sănătate pot încheia contracte de furnizare de servicii medicale spitaliceşti,

în regim de spitalizare continuă, pentru anul 2025

|  |  |  |
| --- | --- | --- |
| Nr. crt. | Judeţul | Planul naţional de paturi pentru anul 2025 |
| 1. | Alba | 1.800 |
| 2. | Arad | 2.008 |
| 3. | Argeş | 2.757 |
| 4. | Bacău | 3.041 |
| 5. | Bihor | 3.419 |
| 6. | Bistriţa-Năsăud | 1.268 |
| 7. | Botoşani | 2.060 |
| 8. | Braşov | 3.372 |
| 9. | Brăila | 1.753 |
| 10. | Buzău | 1.747 |
| 11. | Caraş-Severin | 1.471 |
| 12. | Călăraşi | 945 |
| 13. | Cluj | 6.169 |
| 14. | Constanţa | 4.368 |
| 15. | Covasna | 1.453 |
| 16. | Dâmboviţa | 2.010 |
| 17. | Dolj | 4.306 |
| 18. | Galaţi | 2.815 |
| 19. | Giurgiu | 666 |
| 20. | Gorj | 1.888 |
| 21. | Harghita | 1.714 |
| 22. | Hunedoara | 2.818 |
| 23. | Ialomiţa | 775 |
| 24. | Iaşi | 6.373 |
| 25. | Ilfov | 639 |
| 26. | Maramureş | 2.456 |
| 27. | Mehedinţi | 1.251 |
| 28. | Mureş | 3.869 |
| 29. | Neamţ | 2.325 |
| 30. | Olt | 1.840 |
| 31. | Prahova | 3.564 |
| 32. | Satu Mare | 1.596 |
| 33. | Sălaj | 1.034 |
| 34. | Sibiu | 2.494 |
| 35. | Suceava | 2.740 |
| 36. | Teleorman | 1.591 |
| 37. | Timiş | 4.903 |
| 38. | Tulcea | 790 |
| 39. | Vaslui | 1.897 |
| 40. | Vâlcea | 1.946 |
| 41. | Vrancea | 1.243 |
| 42. | Bucureşti | 20.110 |
|  | **TOTAL** | **117.284** |